To je toplotna črpalka, ki za svoje delovanje uporablja električno energijo in plinski kondenzacijski kotel. Hibridni sistem torej združuje dve vrsti tehnologije z različnima toplotnima viroma. S tem si zagotovimo večjo učinkovitost delovanja toplotne črpalke in kombiniramo delovanje sistemov glede na vremenske razmere in temperature. Poleg učinkovitosti je hibridna toplotna črpalka znana po svoji varčnosti, kar ji omogoča pametni sistem upravljanja.
Električni ali plinski del sistema se bosta namreč samodejno vklopila ali izklopila. Morate pa se zavedati, da hibridna toplotna črpalka ob investiciji predstavlja dokaj visok strošek, zanjo pa je potrebno dovolj prostora, zato je ni mogoče namestiti na vseh lokacijah. Sistem delovanja je sestavljen iz zunanje in notranje enote ter plinskega kondenzacijskega kotla.